open-index/open-wikipedia-markdown huggingface dataset:
பிராட் பிட்

**வில்லியம் பிராட்லி பிட்** (William Bradley Pitt பிறப்பு: திசம்பர் 18,1963) ஓர் அமெரிக்க நடிகர், திரைப்படத் தயாரிப்பாளர் ஆவார். இரண்டு அகாதமி விருதுகள், இரண்டு பிரித்தானிய அகாதமி திரைப்பட விருதுகள், இரு கோல்டன் குளோப் விருதுகள் ,ஒரு பிரைம் டைம் எம்மி விருது உட்பட பல்வேறு விருதுகளைப் பெற்றுள்ளார். மிகவும் செல்வாக்கு மிக்க பிரபலங்களில் ஒருவரான பிட், 2006 முதல் 2008 வரை ஃபோர்ப்ஸின் வருடாந்திர பிரபலங்கள் 100 பட்டியலிலும் 2007 இல் டைம் 100 பட்டியலிலும் இடம் பெற்றார்.

ரிட்லி சுகாட்டின் *தெல்மா & லூயிசில்* (1991) ஆயன் இரவுப் பயணியாக நடித்ததன் மூலம் இவர் பரவலாக அறியப்பட்டார்.*ஏ ரிவர் ரன்ஸ் த்ரூ இட்* (A River Runs Through It) என்ற நாடகத்தில் முன்னணிக் கதாபாத்திரங்களில் நடித்த பிட், திகில் திரைப்படமான *இன்டர்வியூ வித் தி வாம்பயர்* (1994) மற்றும் குற்றத் திகில் திரைப்படமான *செவன்* (1995) போன்ற படங்களில் முன்னணிக் கதாபாத்திரங்களில் நடித்தார். இசுட்டீவன் சோடர்பர்க்கின் ஓ*ஷன் 'ஸ் லெவன்* (2001) என்ற திரைப்படத்தில் நடித்தார். அந்தத் திரைப்படம் வணிக ரீதியில் வெற்றி பெற்றது. வரலாற்றுக் காவியமான *[[திராய் (திரைப்படம்)|திராய்]]* (2004), காதல் குற்றத் திரைப்படமான *மிஸ்டர் அண்ட் மிஸஸ் ஸ்மித்* (2005), திகில் திரைப்படமான *வேர்ல்டு வார் இசட்* (2013) மற்றும் அதிரடித் திரைப்படமான *புல்லட் ரயில்* (2022) போன்ற வணிக ரீதியில் வெற்றி பெற்ற திரைப்படங்களில் நடித்தார்.

## ஆரம்பகால வாழ்க்கை
வில்லியம் பிராட்லி பிட், திசம்பர் 18,1963 இல் ஓக்லஹோமாவின் சானியில் ஒரு மலையேறும் நிறுவனத்தின் உரிமையாளரான வில்லியம் ஆல்வின் பிட் மற்றும் பள்ளி ஆலோசகர் ஜேன் எட்டா ஆகியோருக்கு மகனாகப் பிறந்தார். பின்னர் இவரதுகுடும்பம், மிசோரியின் ஸ்பிரிங்ஃபீல்டுக்குக் குடிபெயர்ந்தது, அங்கு இவர் தனது இளைய உடன்பிறப்புகள் டக்ளஸ் பிட் (பி. 1966) ,ஜூலி (நீ பிட் நீல் (பி. 1969) ஆகியோருடன் வசித்து வந்தார். ஒரு பழமைவாத கிறிஸ்தவக் குடும்பத்தில் பிறந்த இவர், தெற்கு பாப்டிஸ்டாக வளர்க்கப்பட்டார், பின்னர் "அஞ்ஞானத்திற்கும் நாத்திகத்திற்குமான எண்ணத்தினால் தடுமாறினார்". பிட் ஸ்பிரிங்ஃபீல்டை "மார்க் ட்வைன் நாடு, ஜெஸ்ஸி ஜேம்ஸ் நாடு" என்று விவரித்துள்ளார், "நிறைய மலைகள், நிறைய ஏரிகளுடன் இருக்குமிடத்தில்" வளர்ந்துள்ளார்.

## தொழில் வாழ்க்கை

### ஆரம்ப காலங்களில்
லாஸ் ஏஞ்சல்ஸில் பிட், நடிப்புப் பயிற்சியாளர் ராய் லண்டனிடமிருந்து பாடங்களைக் கற்றுக்கொண்டார். 1987 ஆம் ஆண்டில் *நோ வே அவுட்* (1987), *நோ மேன்ஸ் லேண்ட்* (1987), *லெஸ் தின் ஜீரோ* (1987) ஆகிய படங்களில் பெயர் குறிப்பிடப்படாத கதாப்பாத்திரங்களுடன் இவரது நடிப்பு வாழ்க்கை தொடங்கியது. மே 1987 இல், இவர் *என். பி. சி சோப் ஓபரா அனதர் வேர்ல்டில்* தொலைக்காட்சியில் அறிமுகமானார். அதே ஆண்டு நவம்பரில், பிட் சிபிஎஸ் சிட்காம் *டிரையல் அண்ட் எரர்* மற்றும் ஏபிசி சிட்காம் *கிரோயிங் பெயின்ஸ்* ஆகியவற்றில் விருந்தினர் தோற்றத்தில் நடித்தார். இவர் திசம்பர் 1987 மற்றும் பிப்ரவரி 1988 க்கு இடையில் சிபிஎஸ் முக்கியத் தொடரான *டல்லாஸின்* நான்கு அத்தியாயங்களில் சார்லி வேட்டின் காதலன் ராண்டியாகத் தோன்றினார்.

## விருதுகள்

* 8வது அகாதமி விருதுகள் (1995): சிறந்த துணை நடிகர், பரிந்துரை, *12 மங்கீஸ்*
* 81வது அகாதமி விருதுகள் (2008): சிறந்த நடிகர், பரிந்துரை, தி கியூரியஸ் கேஸ் ஆப் பெஞ்சமின் பட்டன் (திரைப்படம்)
* 84வது அகாதமி விருதுகள் 2011: சிறந்த நடிகர், பரிந்துரை, *மணிபால்*
* 92வது அகாதமி விருதுகள் (2019): சிறந்த துணை நடிகர், வெற்றி, *[[ஒன்ஸ் அப்பான் எ டைம் இன் ஹாலிவுட்|ஒன்ஸ் அபான் எ டைம் இன் ஹாலிவுட்]]*

## மேற்கோள்கள்
நாய் இனங்களின் பட்டியல்

__NOTOC__
நாய்கள் ஆயிரக்கணக்கான ஆண்டுகளாக தங்களது இனத்தை விருத்தி செய்வதற்காக இனப்பெருக்கம் செய்து வருகின்றன. சில நேரங்களில் ஒரே இனத்தைச் சேர்ந்த நாய்கள் உள்ளினப்பெருக்கம் செய்துகொள்கின்றன, சில நேரங்களில் வேறு இன நாய்களைக் கொண்டு கலப்பினப்பெருக்கம் செய்கின்றன. இந்த முறை இன்றும் தொடரப்படுகின்றது. இதன் விளைவாக பல வகையான நாய் இனங்கள், கலப்பின வகைகளாக உள்ளன. "சிவாவூவிலிருந்து கிரேட் டேன் வரை" தோற்றத்தில் மிகவும் அதிகமான வேறுபாடுகளுடன் இருக்கும் ஒரே விலங்கினம் நாய் மட்டுமே. ஏனெனில், மனிதர்களைப் போலவே நாய்களுக்கும் அதனுடைய DNAவில் கிட்டத்தட்ட இருமடங்கு அதிகமான குரோமோசோம்கள் உள்ளன. இதனால் அது உடல் அமைப்பிலும் தோற்றத்திலும் மிகவும் அதிகமான வேறுபாடுகளை ஏற்படுத்துகிறது.

பின்வரும் பட்டியல் 'இனம்' என்பதற்கு அதிகமான பொருள்விளக்கங்களைப் பயன்படுத்துகிறது. இங்கே பட்டியலிடப்பட்ட இனங்கள் பதிவு செய்யப்பட்ட இனங்களாக நீண்ட வரலாறுகளுடன் இருக்கும் மரபுவழி இனங்களாகவும், அதனுடைய சொந்த பதிவுகளிலிருந்து வந்த அரிய இனங்களாகவும், இன்னும் உருவாக்கத்தின் கீழிருக்கும் புதிய இனங்களாகவும் இருக்கலாம். மேலும் தகவலுக்கு தனிப்பட்ட கட்டுரைகளைக் காண்க. அவைகள் எந்த நாட்டைச் சேர்ந்தவை என்பதை அடிப்படையாகக் கொண்டு இனங்கள் வகைப்படுத்தப்பட்டு நாடுகளின் வரிசையில் நாய் இனங்களின் பட்டியலில் கொடுக்கப்பட்டுள்ளன.

இந்த பட்டியலில் ஒவ்வொரு நாய்க்கும் பொதுவாக பயன்படுத்தப்பட்ட பெயர்களே சேர்க்கப்பட்டுள்ளன.

## இன வகைகள்
[thumb|right|[சிவாவு கலப்பினம் மற்றும் கிரேட் டேன் நாயினங்கள், நாய்களில் பல்வேறு இனங்கள் உள்ளதை வெளிப்படுத்துகின்றன.]]

இனப்பெருக்க முறைகளின் அடிப்படையில், நாய்களின் இனங்கள் பொதுவாக வகைப்படுத்தப்படுகின்றன. நாய்களில் பல வகையான இனங்களும் துணைவகைகளும் இருப்பினும், அவற்றின் பொதுவான வகைகளாவன: தோழமை நாய்கள், பாதுகாவல் நாய்கள், வேட்டை நாய்கள், மந்தை நாய்கள், மற்றும் சவாரி நாய்கள் ஆகியன. இன்னும் அதிகமான முழுமை பெற்ற பட்டியல்களுக்கு - நாய் வகைகளின் பட்டியல் மற்றும் இனங்களைப் (நாய்கள்) பார்க்கவும். 
பிற வகைகள் பின்வருமாறு:

* அழிந்துவிட்ட நாய் வகைகள்
* "ஒவ்வாமை குறைந்த நாய்" வகைகள்
* மிகவும் பிரபலமான நாய் இனங்கள் (2006 ஆம் ஆண்டில்)
* காவல்துறை நாய் இனங்கள்
* சண்டை நாய் இனங்கள்
* ஸ்பிட்ஸ் (Spitz)
----

* NR - அங்கீகரிக்கப்படவில்லை
* Ex - அழிந்துவிட்டவை

## குறிப்புகள்

* அனைத்து நாய் இனம் பற்றிய கட்டுரைகளில் பட்டியலிடப்பட்ட இனப் பெட்டியிலுள்ளபடி முக்கிய கேனல் கிளப்களுக்காக ஏற்றுக்கொள்ளப்பட்ட இனங்களின் பட்டியல்கள்:
** அமெரிக்கன் கேனல் கிளப்
** ஆஸ்திரேலியன் நேஷனல் கேனல் கிளப் 
** கனடியன் கேனல் கிளப்
** Fédération Cynologique Internationale 
** த கேனல் கிளப் 
** நியூசிலாந்து கேனல் கிளப்
** யுனைட்டட் கேனல் கிளப் 
** அரிதான இன வலையமைப்பு
** dogsindepth.com - நாய்களுக்கான ஆன்லைன் என்சைக்ளோபீடியா

பகுப்பு:நாய்கள்
பகுப்பு:உயிரியல் தொடர்பான பட்டியல்கள்
பகுப்பு:கூகுள் தமிழாக்கம்-விலங்கியல்
மூலக்கூற்று உயிரியல்

**மூலக்கூற்று உயிரியல்** என்பது, மூலக்கூற்று மட்டத்திலான உயிரியல் குறித்த ஆய்வு ஆகும். இத்துறை, உயிரியல், வேதியியல் போன்ற துறைகளின் பிற பகுதிகளுடன், குறிப்பாக மரபியல், உயிர்வேதியியல் போன்ற துறைகளுடன் பொது ஆய்வுப் பரப்பைக் கொண்டுள்ளது. மூலக்கூற்று உயிரியல், பெரும்பாலும், பல்வேறு உயிரணு முறைமைகளுக்கு இடையேயான இடைவினைகளைப் புரிந்துகொள்வதில் கவனம் செலுத்துகின்றது. இது, டி.என்.ஏ (DNA- ஆக்சியகற்றப்பட்ட ரைபோ கரு அமிலம்), ரைபோ கரு அமிலம் (RNA), புரதத் தொகுப்பு ஆகியவற்றுக்கிடையிலான தொடர்புகளுடன், இத்தொடர்புகள் எவ்வாறு ஒழுங்குபடுத்தப்படுகின்றன என்பதை அறிந்துகொள்வதையும் உள்ளடக்குகின்றது.

## ஏனைய உயிரியல் அறிவுடனான தொடர்பு
[thumbnail|250px|''[உயிர்வேதியியல், மரபியல், மூலக்கூற்று உயிரியல் ஆகியவற்றிற்கிடையிலான தொடர்பின் திட்ட வரைபடம்''.]]
மூலக்கூற்று உயிரியலுக்கான தனியான தொழிநுட்ப முறைகள் இருப்பினும், அவை உயிர்வேதியியல், மரபியல் தொழில்நுட்ப முறைகளுடன் இணைந்தே இருக்கும். இவற்றை தனித்தனியாக வரைவிலக்கணப்படுத்துவது கடினம்.

அனேகமாக மூலக்கூற்று உயிரியல் அறிவானது அளவின் அடிப்படையில் (quatitative) இருக்கிறது. அத்துடன் அண்மைக்காலமாக இந்த அறிவியல் உயிர் தகவலியல், அளவீட்டு உயிரியல் என்பதை அடிப்படையாகக் கொண்டே விரிவடைந்து வருகிறது. இதனடிப்படையில், 21 ஆம் நூற்றாண்டின் ஆரம்பங்களிலிருந்து, மரபணுவின் கட்டமைப்பு, தொழிற்பாடு தொடர்பான மூலக்கூற்று மரபியல் பகுதி மிக விரைவாக வளர்ந்து வந்துள்ளது.

தொடர்ந்தும் உயிரியலின் வெவ்வேறு பிரிவுகள் மூலக்கூற்று அடிப்படையைக் கொண்டு விரிவாக்கம் செய்யப்பட்டு வருகின்றன. உயிரணு உயிரியல் (Cell Biology), மேம்பாட்டு உயிரியல் (Developmental Biology) போன்ற பிரிவுகள் நேரடியாகவும், தாவர, விலங்குகளில் இனங்கள் (Species) பற்றிய அறிவு, அவற்றின் கூர்ப்புபற்றிய (Evolution) அறிவு, இவற்றையெல்லாம் உள்ளடக்கிய தொகுதி வரலாற்றுக்குரிய (Phylogenetics) அறிவு யாவுமே, மறைமுகமாக இந்த வரலாற்று இயல்புகளின் அடிப்படையில் இந்த மூலக்கூற்று உயிரியல் அறிவையே நோக்கி இருக்கிறது.

## மூலக்கூற்று உயிரியலின் தொழில்நுட்பங்கள்
* படியெடுப்பு
* பாலிமரேசு தொடர் வினை
* மின்புலத் தூள்நகர்ச்சி

## மேற்கோள்கள்
வாசுத்து சூத்திர உபநிடதம்

**வாசுத்து சூத்திர உபநிடதம்** என்பது இந்திய மரபுவழிச் சிற்பக்கலை குறித்த ஒரு பழங்கால நூல் ஆகும். 10 ஆம் நூற்றாண்டைச் சேர்ந்ததாகக் கருதப்படும் இந்நூல் சமசுக்கிருத மொழியில் எழுதப்பட்டது. இதை எழுதியவர் பிப்பிலாடர் என்பவர். பிப்பிலாடர் நான்கு மாணவர்களின் சிற்பநூல் பற்றிய கேள்விகளுக்கு விளக்கம் அளிப்பது போன்ற வடிவத்தில் அமைக்கப்பட்டுள்ள இந்நூல் இதன் காலத்துக்குச் சற்று முன்னும் பின்னும் எழுந்த சிற்பநூல்களிலிருந்து மாறுபட்டதாக அமைந்துள்ளது. மற்ற நூல்கள் சிற்பம் தொடர்பிலான செயல் முறைகளை விரிவாக விளக்குவனவாக அமைந்துள்ளன. ஆனால் வாசுத்து சூத்திர உபநிடதமோ சிற்பக்கலையைக் கோட்பாட்டு அடிப்படையில் விளக்குகின்றது. 

சிற்ப சாத்திரம் அதர்வ வேதத்தின் ஒரு பகுதி என்னும் கருத்தைப் பல இடைக்காலச் சமசுக்கிருத நூல்கள் கூறுகின்றன. அதர்வ வேதத்தில், சிற்ப சாத்திரம் குறித்த தகவல்கள் அதிகம் இல்லை. அதர்வ வேதம் கிறித்துவுக்கு முந்திய காலப்பகுதியைச் சேர்ந்தது. முறையான சிற்ப நூல்களின் காலம் கிபி ஏழாம் எட்டாம் நூற்றாண்டுக்குப் பிற்பட்டதே. எனவே இந்தப் பல நூற்றாண்டுக் கால இடைவெளியை நிரப்பும் வகையிலான சிற்ப நூல்கள் எதுவும் கிடைத்தில. வாசுத்து சூத்திர உபநிடதம் இத்தகைய ஒரு நூலாக இருக்கலாம் என்ற கருத்தை இந் நூலை முதன்முதலாகப் பதிப்பித்தவர்கள் கொண்டிருந்தனர். எனினும், இந்நூலின் உட்சான்றுகளும் வெளிச் சான்றுகளும் இந்தக் கருத்தை உறுதி செய்வதாக இல்லை எனச் சில அறிஞர்கள் கருதுகின்றனர். 

பகுப்பு:சிற்ப நூல்கள்
ஐதராபாத் உயர்வு விரைவுப்பாதைகள்

**ஐதராபாத் உயர்வு விரைவுப்பாதைகள்**(Hyderabad Elevated Expressway) ஆந்திர மாநிலத் தலைநகர் ஐதராபாத் நகரில் கட்டப்பட்டுவரும் இரண்டு மேலே செல்லும் விரைவுப்பாதைகளைக் குறிக்கும்.
## திட்டப்பணி விவரங்கள்

### பி.வி. நரசிம்மராவ் உயர்வு விரைவுப்பாதை: [[மேதிப்பட்டணம்]] — ஆராம்கர் சந்திப்பு [11.6 கி.மீ.]
இது ஐதராபாத் நகரத்தை பன்னாட்டு விமானநிலையத்தை இணைக்கும் 11.6கி.மீ. நீளமுள்ள உயர்ந்த நிலையில் உள்ள விரைவுப்பாதை யாகும்.இதனை இரண்டு கட்டங்களாக ஐதராபாத் ஊரக மேம்பாட்டு ஆணையம் கட்டமைத்து வருகிறது.

**கட்டம் 1:**

மேதிப்பட்டணத்திலிருந்து ஐதர்குடா வரை 5.1கி.மீ. தொலைவிற்கு கட்டப்படும்.வட்டார போக்குவரத்து அலுவலகம் முன்னர் இறங்கும்.

**கட்டம் 2:**

ஐதர்குடாவிலிருந்து ஆராம்கர் சந்திப்பு வரை 6.5கி.மீ. தொலைவிற்கு கட்டப்படும்.

2007ஆம் ஆண்டு துவங்கப்பட்ட இப்பணித்திட்டம் பல இயற்கை மற்றும் நிர்வாக தடங்கல்களால் திட்டமிட்ட நாட்களில் முடிக்கப்பட வியவிலை. 2009 அக்டோபர் 2 அன்று மறைந்த முதல்வர் வை.எஸ்.ஆரால் திறக்கப்பட விருந்தது. அவரது மறைவிற்குப் பிறகு, முதல்வர் கே ரோசையாவினால் அக்டோபர் 19,2009 அன்று பொதுமக்கள் சேவைக்கு திறக்கப்பட்டது. இதன்பின்னர் 30 கி.மீ. தொலைவில் சம்சதாபாத்தில் உள்ள பன்னாட்டு விமானநிலையத்தை அடைய 45 நிமிடங்களே எடுக்கின்றது.

இந்தியாவின் மிக நீளமான 17.2 மீட்டர் அகலமுள்ள இந்த நான்குவழிப்பாதையைக் கட்டுவதற்கு இந்திய ரூபாய் 6 மில்லியன் செலவாகியுள்ளது.

### ராசீவ் உயர்வு விரைவுப்பாதை: பரேட் மைதானம் — சாமீர்பேட்டை [20 கி.மீ.]
இது அணிவகுப்பு மைதானத்திலிருந்து (பரேட் கிரௌண்ட்ஸ்)சாமீர்பேட்டை வரை அமைக்கப்படும் 20 கி.மீ. நீளமுள்ள உயர்ந்த நிலையில் அமைந்த விரைவுப்பாதை யாகும்.

***திட்டப்பணி நிகழ்நிலை***

செப் 2008 அன்று இத்திட்டப்பணி ஆந்திர அரசினால் அனுமதிக்கப்பட்டுள்ளது. இது **''கட்டு,இயக்கு,மாற்று** ''அடிப்படையில் கட்டமைக்கப்படுகிறது.

## மேற்கோள்கள்

பகுப்பு:இந்திய விரைவு நெடுஞ்சாலைகள்
பகுப்பு:ஐதராபாத்து
பில்லி டிப்டன்

**பில்லி டிப்டன்** (*Billy Tipton*) ஓர் அமெரிக்க இசையமைப்பாளர். இவர் பிறப்பால் ஒரு பெண் ஆவார். ஆனால், இவர் இறக்கும் வரை தன்னை ஓர் ஆணாகவே காட்டிக் கொண்டார். மேலும் ஒரு பெண்ணை மணந்து, 3 குழந்தைகளைத் தத்தெடுத்து வளர்த்தும் வந்தார். இவர் இறக்கும் தருவாயில் செய்யப்பட்ட முதலுதவிகளின் போது இவர் ஒரு பெண் என்று தெரியவந்தது.

## வாழ்க்கைக் குறிப்பு
அமெரிக்காவில் உள்ள ஒக்லகோமாவில் பிறந்தவர். பில்லி டிப்டன். சிறு வயதிலேயே இசை மேல் அதீத ஆர்வம் கொண்டவர். அவருடைய பெற்றோர் மனக்கசப்பில் பிரிந்துவிட, உறவினர் ஒருவருடன் வளர்ந்தார். அதற்குப் பின் பெற்றோர் குறித்து அவரும் அதிகமாக கண்டுகொள்ளாமலிருந்தார்.

பில்லிக்கு ஓர் இசைக் குழுவை ஆரம்பிப்பதுதான் கனவாக இருந்தது. தன் கனவை நனவாக்க ஜாஸ் பயின்றார், சாக்ஸபோன், கீ‍‍‍‍ போர்டு கற்றார். ஊரில் உள்ள சிறு சிறு இசைக் குழுக்களில் பாடும் வாய்ப்புகளைப் பெற்றார். கொஞ்சமாக இசை அவரை உயர்த்தியது. பின், பிரபலமான இசைக் குழுக்களுடன் இணைந்தார். சென்ற இடங்களில் எல்லாம் பெண்கள் மத்தியில் பில்லிக்கு மதிப்பு கூடியது. கே.எஃப்.எக்ஸ்.ஆர் (KFXR) என்னும் இசைக் குழுவை ஆரம்பித்தார்.

டிப்டன் அவரது இசைவாழ்க்கையில் மட்டுமே முதலில் தன்னைப் பெண்ணாகக் காட்டிக் கொண்டார். ஆனால், 1940 வாக்கில் அவர் தனது தனிப்பட்ட வாழ்க்கையையும் ஓர் ஆணாகவே வாழத் தொடங்கினார். மேலும் தனது தந்தையின் பெயரிலிருந்த பில்லி என்ற பெயரைத் தன் பெயருக்கு முன் இணைத்துக் கொண்டார். மேலும் மார்புக் கவசம் போன்றவை மூலம் தனது பெண் தோற்றப்பாடு வெளிப்படுவதைத் தடுத்தார்.

இவர் வில்லியம், ஜோன் கிளார்க், ஸ்காட் ஆகிய மூன்று மகன்களைத் தத்தெடுத்து வளர்த்துவந்தார். மேலும் பல பெண்களை மணந்து மணவிலக்கு செய்தார். தனது இறுதிநாட்களில் நகருமில்லங்களில் தனது நாட்களை மூன்று மகன்களுடன் மிகவும் ஏழ்மையான நிலையில் கழித்துவந்தார்.

## இறப்புக்குப் பின்
1989இல் எம்விசிமா (வளியூதல்) நோயின் அறிகுறிகள் தென்பட்டபோது மருத்துவரை அணுக மறுத்துவிட்டார். ஆனால், அவர் உண்மையாகவே குடற்புண்ணால் பாதிக்கப்பட்டிருந்தார். அவரது உயிரைக் காப்பாற்ற வேண்டிய நிலை ஏற்பட்டபோது முதலுதவி செய்கையில் அவரது தத்துப்பிள்ளை வில்லியம் டிப்டன் உண்மையில் பெண் என்று கண்டுபிடித்தார். பின்னர் டிப்டன் வேலி பொது மருத்துவமனையில் உயிரிழந்தார். (Valley General Hospital). அவரது இறப்புக்கு அடுத்தநாள் பல நாளிதழ்களும் இதழ்களும் போட்டிபோட்டு அவரைப் பற்றி எழுதின. டிப்டனின் குடும்பம் அரட்டை நிகழ்ச்சிகளிலும் பங்கேற்றது.

டிப்டன் இரு உயில்களை விட்டுச்சென்றிருந்தார். ஒன்று கையால் எழுதப்பட்ட ஆனால் நொத்தாரிசு செய்யப்படாத உயில், அது அனைத்து சொத்துகளும் வில்லியமுக்குச் சொந்தம் என்றும், நொத்தாரிசு செய்யப்பட்ட மற்றொன்று அனைத்து சொத்துகளும் இன்னொரு தத்துப்பிள்ளை ஜோன் கிளார்க்குக்குச் சொந்தம் என்றும் கூறின. நீதிமன்றம் முதல் உயிலை எடுத்துக் கொண்டு, வில்லியமுக்குக் கிட்டத்தட்ட அனைத்தையும், ஜோனும் மூன்றாவது தத்துப் பிள்ளையான ஸ்காட்டும் ஆளுக்கொரு டாலரும் பெறுவதாகத் தீர்ப்பளித்தது.

## மேற்கோள்கள்

பகுப்பு:இசையமைப்பாளர்கள்
பகுப்பு:1914 பிறப்புகள்
பகுப்பு:1989 இறப்புகள்
ஒட்டுண்ணியியல்

**ஒட்டுண்ணியியல்** *(parasitology)* என்பது, ஒட்டுண்ணிகள், அவற்றின் வழங்கிகள் அவற்றுக்கு இடையிலான தொடர்பு என்பவை பற்றி ஆராயும் ஒரு துறை ஆகும். உயிரியல் சார்ந்த ஒரு துறையான இதன் எல்லை, குறித்த உயிரினங்களாலோ அல்லது அவற்றின் சூழலாலோ தீர்மானிக்கப்படுவதில்லை. ஆனால், அவற்றின் வாழ்க்கை முறையால் தீர்மானிக்கப்படுகின்றன. இது, பல துறைகளின் ஒரு தொகுப்பாக அமைவதுடன், ஆய்வுக்கான நுட்பங்களை கல உயிரியல், உயிர்வேதியியல், மூலக்கூற்று உயிரியல், தடுப்புத்திறனியல், மரபியல், கூர்ப்பு, சூழலியல் போன்ற துறைகளில் இருந்து பெற்றுக்கொள்கிறது.

## துறைகள்
பல்வகைப்பட்ட உயிரினங்கள் பற்றிய ஆய்வு, பெரும்பாலும் சிறு சிறு எளிமையான ஆய்வுகளாகப் பிரிக்கப்படுகின்றன. இவை எல்லாம் ஒரே உயிரினம் பற்றி அல்லது நோய்கள் பற்றி ஆராய்வு செய்யாவைட்டாலும் பொதுவான நுட்பங்களைப் பயன்படுத்துகின்றன. ஒட்டுண்ணியியலின் பெரும்பாலான ஆய்வுகள் பின்வருவனவற்றுள் இரண்டு அல்லது அதற்கு மேற்பட்ட வரைவிலக்கணங்களுள் அடங்குகின்றன. பொதுவாக புரோக்கரியோட்டாக்கள் பற்றிய ஆய்வு, ஒட்டுண்ணியியலில் அன்றி, பக்டீரியாவியலிலேயே அடங்குகின்றது.

* மருத்துவ ஒட்டுண்ணியியல்
* கால்நடை மருத்துவ ஒட்டுண்ணியியல்
* கணிய ஒட்டுண்ணியியல்
* அமைப்பு ஒட்டுண்ணியியல்
* ஒட்டுண்ணிச் சூழலியல்

## மேற்கோள்கள்

பகுப்பு:உயிரியல்
கூத்தாநல்லூர்

** கூத்தாநல்லூர் ** (*Koothanallur*) இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள கூத்தாநல்லூர் வட்டத்தின் நிர்வாகத் தலைமையிடமும், இரண்டாம் நிலை  நகராட்சியும் ஆகும். இந்த நகரத்தில் இசுலாமியர்கள் பெரும்பான்மையாக உள்ளனர்.

## மக்கள்தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி, 24 நகராட்சி மன்ற உறுப்பினர்களையும், 6,025 குடும்பங்களையம் கொண்ட இந்நகரத்தின் மக்கள்தொகை 25,423 ஆகும். அதில் 12,162 ஆண்களும், 13,261 பெண்களும் உள்ளனர். இந்நகரத்தின் எழுத்தறிவு 88.22% மற்றும் பாலின விகிதம் ஆண்களுக்கு, 1090பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2758 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 941பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே மற்றும் ஆகவுள்ளனர். மக்கள்தொகையில் இந்துக்கள் 44.83%, இசுலாமியர்கள் 53.14% , கிறித்தவர்கள் 1.87% மற்றும் பிறர் 0.15% ஆகவுள்ளனர்.

## ஊர் வரலாறு
சுமார் 350 ஆண்டுகளுக்கு முன் 'சின்னக் கூத்தன்',  'பெரிய கூத்தன்' என்ற இரு பெருநிலக்கிழார்களால் ஆளப்பட்டு வந்த "கூத்தனூர்" என்ற மிகச்சிறிய ஊர். வேளாண்மைத் தொழிலில் மிகவும் சிறப்புற்று விளங்கியது. நாளடைவில் பல்வேறு ஊர்களிலிருந்து இங்கு குடியேறிய நமது முன்னோர்களால், "நல்லூர்" என்ற வார்த்தையையும் ஊரின் பெயரோடு சேர்த்து "கூத்தாநல்லூர்" எனும் அழகிய பெயரினைச் சூட்டினார்கள். பின்னாளில் தமிழகத்தின் பல மாவட்டங்களிலிருந்தும் பிழைப்புத் தேடி (விவசாயம்-பயிர் தொழில்) பல இஸ்லாமியக் குடும்பங்கள் இவ்வூரில் வந்து குடியேறினார்கள். சிலர் மார்க்கக் கல்விக்காகவும், வியாபாரம் செய்வதற்காகவும்  இவ்வூரை நாடிக் குடியேறினார்கள். அதனால் ஊர் பெரிதாக வளர்ந்தது. அவ்வாறு வந்த குடும்பங்கள் எல்லாம்   ஒன்றிணைந்து வாழத் துவங்கினார்கள். அவர்கள் தங்களுக்குள் தங்களை அடையாளம் காட்டிக்கொள்ள, தாங்கள் எந்த ஊரிலிருந்து வந்தார்களோ அந்த ஊரின் பெயரினையே தங்களது "குடும்பதின் பட்டப் பெயராக" சூட்டிக்கொண்டார்கள். தமிழகத்தில் உள்ள பல பகுதி மக்களின் ஒட்டுமொத்த "மக்களின் கலவையே" இன்றைய கூத்தாநல்லூர்.

## மேற்கோள்கள்

## வெளியிணைப்புகள்
* கூத்தாநல்லூர் நகராட்சி இணையதளம் 

பகுப்பு:திருவாரூர் மாவட்டத்திலுள்ள ஊர்களும் நகரங்களும்
ஏணி

**ஏணி** என்பது, பொதுவாக குறித்த இடைவெளியில் ஒன்றுக்கு ஒன்று இணையாக வைக்கப்பட்ட இரண்டு நீளமான கம்புகளில், அவற்றுக்குக் குறுக்கே ஒரு முனையில் இருந்து மறு முனை வரை பொருத்தப்பட்ட சிறிய கோல்கள் அல்லது தட்டையான படி போன்ற துண்டுகளை இணைத்து உருவாக்கிய ஓர் அமைப்பு ஆகும். ஓர் இடத்திலிருந்து அதற்கு மேலே அல்லது கீழேயுள்ள இன்னொரு இடத்துக்குச் செல்வதற்கு இது பயன்படுகின்றது. மிகப் பழைய காலத்திலிருந்தே ஏணிகளை மனிதர்கள் பயன்படுத்தி இருக்கக்கூடும் எனக் கருதப்படுகிறது. முதலில் உருவாக்கப்பட்ட ஏணிகள் நீண்ட ஒற்றை மரக்கொம்புகள் அல்லது மூங்கில் கழிகளில் குறுக்கே குறுகிய குட்டையான கம்புகளைக் கட்டி உருவாக்கப்பட்டு இருக்கக்கூடும். தற்காலத்திலும் இவ்வாறான ஏணிகள் பயன்பாட்டில் உள்ளன. குறுகிய கழிகள் பலவற்றை அடுக்கடுக்காக வைத்து அவற்றின் ஒத்த முனைகளை இரண்டு கயிறுகளில் தொடுத்து நூலேணிகள் அமைக்கும் வழக்கமும் உண்டு.

## ஏணி செய்யப் பயன்படும் பொருட்கள்

முற்காலத்தில், மரம், மூங்கில் போன்ற பொருட்களே ஏணி செய்வதற்குப் பயன்பட்டன ஆயினும், அண்மைக் காலங்களில் வேறு பல பொருட்களையும் இதற்குப் பயன்படுத்துகின்றனர். 20 ஆம் நூற்றாண்டில் அலுமீனியம் ஏணி செய்வதற்குப் பயன்படத் தொடங்கியது. இதன் வலிமை, துருப்பிடிக்காத தன்மை, எடைக் குறைவு, நீடித்து உழைக்கும் தன்மை, தீயில் எரியாத தன்மை, நீரினால் பாதிக்கப்படாமை, முடிப்புப்பூச்சு தேவை இல்லாமை என்பவற்றால், அலுமீனியம் ஏணிகளுக்கு விரும்பப்படும் ஒரு பொருளானது. அண்மைக் காலங்களில் கண்ணாடியிழை நெகிழிப் பொருட்களைப் பயன்படுத்தி ஏணிகள் செய்கின்றனர். 

## வகைகள்

ஏணிகளில் பல வகைகள் உள்ளன. இவற்றுள் பின்வரும் வகைகள் குறிப்பிடத்தக்கவை.

* நிலைத்த ஏணிகள்
* நீட்டத்தக்க ஏணிகள்
* படி ஏணிகள்
* படி மேடை ஏணிகள்
* கூரை ஏணிகள்
* மடிக்கத்தக்க ஏணிகள்
* "ஏ" சட்டக ஏணிகள்

## மேற்கோள்கள்

பகுப்பு:கையாற்றல் கருவிகள்
மூன்றாம் நிலை நகராட்சிகள்

தமிழ்நாட்டில் மாநகராட்சிக்கு அடுத்த நிலையில் அதிகமான மக்கள் தொகையுடன் அதிக வருவாயுடைய ஊர்களை நகராட்சிகளாகப் பிரித்துள்ளனர். இந்த நகராட்சிகளுக்கு அரசு அதிகாரிகள் நகராட்சி ஆணையாளர்களாக அரசின் மூலம் நியமிக்கப்படுகின்றனர். இந்த நகராட்சிக்கு உட்பட்ட வார்டுகளில் இருந்து நகர்மன்ற உறுப்பினர்கள் மக்களால் தேர்வு செய்யப்படுகின்றனர். இந்த நகர்மன்ற உறுப்பினர்களில் இருந்து நகர்மன்றத் தலைவர் தேர்வு செய்யப்படுகின்றார். இவருக்கு அடுத்தபடியாக நகர்மன்றத் துணைத் தலைவராகத் தேர்வு செய்யப்படுகின்றார். நகர்மன்ற உறுப்பினர்களைக் கொண்டு நடத்தப்படும் நகராட்சி மன்றக் கூட்டங்களில் நிறைவேற்றப்படும் தீர்மானங்களின்படி ஆணையாளர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார்.தமிழ்நாட்டில் மொத்தம் 148 நகராட்சிகள் இருக்கின்றன.

இவை சிறப்பு நிலை, தேர்வு நிலை, முதல் நிலை, இரண்டாம் நிலை மற்றும் மூன்றாம் நிலை என்கிற நிலைகளில் தரம் பிரிக்கப்பட்டுள்ளன. இந்த நகராட்சிகள் அனைத்தும் தமிழ்நாடு நகராட்சி நிர்வாக ஆணையர் அலுவலகத்தின் கீழ் இயங்குகின்றன.

ஆண்டு வருமானத்தின் அடிப்படையில் அவை வகைப்படுத்தப்படுகின்றன. சிறப்பு நிலை நகராட்சிகள், தேர்வு நிலை நகராட்சிகள், முதல் நிலை நகராட்சிகள், இரண்டாம் நிலை நகராட்சிகள்,மூன்றாம் நிலைநகராட்சிகள் என்ற 5 வகைப்பாட்டின் கீழ் அவை பிரிக்கப்பட்டு உள்ளன.

## வருமான வகை
ஆண்டு வருமானம் சராசரி ரூ.10 கோடியை தாண்டினால் அவை சிறப்பு நிலை நகராட்சியாகவும், ரூ.6 கோடிக்கு மேல், ரூ.10 கோடிக்கு மிகாமல் வருமானம் இருந்தால் அவை தேர்வு நிலை நகராட்சியாகவும், ரூ.4 கோடிக்கு மேல், ரூ.6 கோடிக்கு மிகாமல் வருமானம் இருந்தால் அவை முதல் நிலை நகராட்சியாகவும், ரூ.4 கோடி வரை, அதை மிகாமல் வருமானம் பெறுபவை 2-ம் நிலை நகராட்சியாகவும் அதற்கும் கீ்ழ் உள்ளவை சமீபகாலங்களில் பேரூராட்சியாக இருந்து நகராட்சியாக தரம் உயர்த்தப்பட்டவையாகும் மூன்றாம் நிலை நகராட்சியாகவும் வகைப்படுத்தப்படுகின்றன.

## இதையும் பார்க்க
* தமிழ்நாடு உள்ளாட்சி மன்றங்கள்
* நகராட்சி

## ஆதாரம்
* தமிழ்நாடு நகராட்சிகளுக்கான நிர்வாக ஆணையர் அலுவலக இணையதளம்
* 36 நகராட்சிகள் தரம் உயர்வு
* நகராட்சிகள் தரம் உயர்வு தமிழ்நாடு அரசு ஆணை

பகுப்பு:தமிழ்நாடு உள்ளாட்சி அமைப்புகள்
பங்களிப்புப் பண்பாடு

ஒரு படைப்பு பலரின் பங்களிப்போடு உருவாக்கப்பட்டு, அவர்களாலேயே பயன்படுத்தப்படுதலை ஏதுவாக்கும் பண்பாடு பங்களிப்பாளர் அல்லது **பங்களிப்புப் பண்பாடு** எனப்படுகிறது.  இது தொகையாக, தொழில் முறையில் உருவாக்கப்பட்ட, மக்களால் நுகர மட்டும் படும் படைப்புக்களை உருவாக்கும் நுகர்வோர் பண்பாட்டோடு ஒப்பிட்டு வேறுபடுத்தப்படுகிறது.  எ.கா நாட்டார் பாடல்கள் பங்களிப்புப் பண்பாட்டுக்கு எடுத்துக்காட்டு, திரையிசைப் பாடல்கள் நுகர்வோர் பண்பாட்டுக்கு எடுத்துக்காட்டு.  

பகுப்பு:பண்பாடு
ஈ.எக்சு.டி (யாவாசிகிரிப்டு நிரலகம்)

**ஈ.எக்சு.டி** (Ext, உச்சரிப்பு "Eee Eks Tee") பரவலாக பயன்படுத்தப்படும் யாவாசிகிரிப்டு நிரலகம். இதைப் பயன்படுத்து ஏஜாக்ஸ், டொம், டி.எச்.டி.எம்.எல் போன்ற நுணுக்கங்களை நிறைவேற்றலாம். யேகுவெரி போன்ற நிரலகங்களை விட மேல் நிலை கூறுகளை இது கொண்டது.

## மேற்கோள்கள்

பகுப்பு:யாவாசிகிரிப்டு
சிறுவாணி ஆறு

**சிறுவாணி ஆறு** கோயம்புத்தூர் நகரின் குடிநீர்த் தேவைகளை நிறைவேற்றும், உலகில் மிக சுவையான தூய்மையான குடிநீர் மூலங்களில் ஒன்றாகும். கேரளாவின் பாலக்காடு மாவட்டம் மன்னார்காடு வட்டத்தில் உள்ள அட்டப்பாடி பள்ளத்தாக்கில் இந்த் ஆறு துவங்குகிறது. இது பவானி ஆற்றின் துணை நதியாகும். இந்நதி ஈரோடு மாவட்டம் சத்தியமங்கலத்தில் நுழையும்போது குண்டாற்றுடன் சேருகிறது.

## சிறுவாணி அணை

கோவை நகரின் குடிநீர்த் தேவைகளை நிறைவேற்ற ஆங்கிலேயர்களால் கட்டப்பட்ட சிறு நீர்த்தேக்கம், வளர்ந்து வந்த நகரின் தேவைகளை ஈடுகட்ட முடியாத நிலையில், 1969ஆம் ஆண்டு முதல் தமிழக அரசும் கேரள அரசும் ஆய்வுகள் நடத்தி ஆகத்து 19,1973 அன்று ஓர் புதிய அணையைக் கட்ட உடன்பாடு கண்டனர். இதன்படி கோவை நகரின் "வீட்டு, சமூக மற்றும் தொழிற்சாலை பயன்பாடுகளுக்குத் தேவையான நீரைத்தேக்கிட"' (1300 மில்லியன் கனஅடி) கேரள அரசு சிறுவாணி அணையைக் கட்டி அதற்கான கேரள மாநில நிலத்தை தமிழகத்திடம் பராமரிப்பிற்கு ஒப்படைத்தது. இந்த அணையின் இருபுறமுள்ள வாயில்களும் முறையே தமிழக மற்றும் கேரள கட்டிட வடிவமைப்பைக் கொண்டு அழகாக விளங்குகின்றன. இது கோவை மற்றும் பாலக்காடு நகர மக்களின் விடுமுறை பயணத்தலமாக விளங்குகிறது.

## கோவைக் குற்றாலம்

சிறுவாணி நீர்வீழ்ச்சி அல்லது கோவைக் குற்றாலம் என்பது சிறுவாணி நதியில் அமைந்துள்ள ஓர் அருவியாகும். கோவையிலிருந்து 37 கி.மீ. தொலைவில் அடர்ந்த கானகத்தில் அமைந்துள்ளது. இயற்கை எழிலுக்கும் தெளிவான நீரோட்டத்திற்கும் புகழ் பெற்றது. பாதுகாக்கப்பட்ட கானகப்பகுதியில் அமைந்துள்ளதால் மாலை 5 மணிக்குப் பிறகு பயணிகளுக்கு  இங்கு செல்ல அனுமதி கிடையாது.

## மேற்கோள்கள்


பகுப்பு:கேரள ஆறுகள்
பகுப்பு:கோயம்புத்தூர் மாவட்ட ஆறுகள்
திருவத்திபுரம் நகராட்சி

** திருவத்திபுரம் **  பொதுவாக **[[செய்யாறு]]** (ஆங்கிலம்:thiruvathipuram), இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தில் செய்யாறு வட்டம், செய்யாறு நகரத்தில் 27 வார்டு உருப்பினர்களைக் கொண்ட் ஒரு இரண்டாம் நிலை நகராட்சி ஆகும். தற்போது மக்கள் இதனை செய்யாறு என்றும் அழைக்கின்றனர். 

திருவண்ணாமலை மாவட்டத்தில் உள்ள செய்யாறு வருவாய் கோட்டம், செய்யாறு வட்டத்தில் அமைந்துள்ளது.  தற்போது புதிய  அரசு பாலிடெக்னிக் கல்லூரி இப்பகுதியில் அமைந்துள்ளது. பேருந்து நிலையம் ஓன்று  உள்ளது. புகழ்பெற்ற வேதபுரீஸ்வரர் கோவில் இந்நகராட்சியில் அமைந்துள்ளது. மேலும் நகராட்சி எல்லைக்குள்  மாவட்ட தலைமை மருத்துவமனை, துணை ஆட்சியர் அலுவலகம், அரசு கலைக்கல்லூரி ,நூற்றாண்டு கண்ட அரசு ஆண்கள் மேல்நிலைப் பள்ளி , அரசு மகளிர் மேல்நிலைப்பள்ளி, பள்ளி கல்வி மாவட்ட அலுவலகம், சுகாதார மாவட்ட அலுவலகம், பத்திர பதிவு மாவட்ட அலுவலகம், மேலும் பல அலுவலகங்கள் செயல்படுகின்றன. பாலாற்றின் துணையாறான செய்யாறு இவ்வூர் வழியாக செல்கிறது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 35201 மக்கள் இங்கு வசிக்கின்றார்கள்.திருவதிபுரம் மக்களிள்  கல்வியறிவு பெற்றோர்  62.55% ஆகும்.

## நகராட்சி அமைவிடம்
திருவத்திபுரம் நகராட்சி செய்யாறு நகருக்குள் அமைந்துள்ளது புளிரம்பாக்கம் ஊராட்சி , கீழ்புதுப்பாக்கம் ஊராட்சி , பைங்கினர் ஊராட்சி , வடதண்டலம் ஊராட்சி , அனக்காவூர் ஊராட்சி ஆகிய ஊராட்சிகள் திருவத்திபுரம் நகராட்சி எல்லைகளாக அமைந்துள்ளன

## மேற்கோள்கள்


## மேலும் பார்க்க
* thiruvathipuram/index.html திருவதிபுரம் நகராட்சி இணையதளம் 

பகுப்பு:திருவண்ணாமலை மாவட்ட நகராட்சிகள்
இந்து நாட்காட்டி

right|250px|thumb|A page from the Hindu calendar 1871-72.
**இந்து நாட்காட்டி** என்று குறிப்பிடப்படும் நாட்காட்டி காலவோட்டத்தில் ஒவ்வொரு நிலப்பகுதியிலும் மாறுபட்டுள்ள பல நாட்காட்டிகளாகும்.  இந்தியத் தேசிய நாட்காட்டி அவற்றில் ஒன்றாகும்.  வானியல் அறிஞர்களான ஆரியபட்டா (பொ.ஊ. 499) மற்றும் வராகமிகிரர் (பொ.ஊ. 6ஆம் நாற்றாண்டு) வடிவமைத்த *பஞ்சாங்கம்* என்ற அடிப்படையில் இவை அமைந்தவை.

## நாள்
நாள் சூரியனின் விடியலின்போது துவங்குகிறது.
ஒவ்வொரு நாளும் ஐந்து பண்புகளால் அடையாளப் படுத்தப்படுகின்றன.(வடமொழியில் பஞ்ச= ஐந்து,அங்கம்=உறுப்புகள்)
அவை யாவன:
# *[[திதி, பஞ்சாங்கம்|திதி]]* (உதயசூரியன் எழும்போதிருக்கும் சந்திரனின் வளர்/தேய் நிலை) முப்பது நிலைகள் வரையறுக்கப்பட்டுள்ளன
# *[[கிழமை|வாரம்]]* வாரநாள் (ஞாயிறு முதல் சனி வரை ஏழு நாட்கள்)
# *[[நட்சத்திரம்]]* (சூரியன் வலம் வரும் வான்வெளிப்பாதையில் அமைந்துள்ள 27 நட்சத்திரக்கூட்டங்களில் உதயசூரிய காலத்தில் சந்திரன் உள்ள நட்சத்திரம்)
# *[[யோகம் (பஞ்சாங்கம்)|யோகம்]]* 27 பிரிவுகளில் சூரிய விடியலில் உள்ள பிரிவு
# *[[கரணம்]]* திதிகளின் உட்பிரிவுகளில் ஒன்று.

### திதிகள்
நிலவின் வெவ்வேறு நிலைகள் திதிகளாகக் குறிக்கப்படுகின்றன;

## மாதங்களின் பெயர்கள்

## [[தமிழ் மாதங்கள்]]

## மேற்கோள்கள்

## மேலும் படிக்க
* Reingold and Dershowitz, *Calendrical Calculations, Millennium Edition*, Cambridge University Press, latest 2nd edition 3rd printing released November 2004.  
* S. Balachandra Rao, *Indian Astronomy: An Introduction*, Universities Press, Hyderabad, 2000.
* "Hindu Chronology", Encyclopædia Britannica Eleventh Edition (1911)

## வெளியிணைப்புகள்
* Comparing the Surya Siddhanta and the Astronomical Ephemeris by Daphne Chia (pdf, 404KB)
* ISKCON view on Hindu calendar 
* Hindu Calendar / Panchang for the world.
* Hindu Festival Calendar of Vrindavan.
* Calculator for Swami Sri Yukteswar's intrepration of Yugas 


பகுப்பு:இந்துக் காலக் கணிப்பு முறை
ஒருங்கிணைந்த தீங்குயிர் மேலாண்மை

right|thumb|280px|ஒருங்கிணைந்த தீங்குயிர் மேலாண்மை முறையின் ஒரு பகுதியாக தென் கரோலினாவில் உள்ள பருத்தித் தோட்டத்தில், தீங்குயிர்ப் பொறியொன்று வைக்கப்பட்டிருப்பதைக் காண்க.
**ஒருங்கிணைந்த தீங்குயிர் மேலாண்மை** என்பது, நடைமுறைக்கு ஏற்றதும், சூழல் உணர்வுடன் கூடியதுமான ஒரு தீங்குயிர் மேலாண்மை அணுகுமுறை ஆகும். இது பல வகையான இயல்பறிவு சார்ந்த செயல்முறைகளை அடிப்படையாகக் கொண்டுள்ளது. ஒருங்கிணைந்த தீங்குயிர் மேலாண்மை, தீங்குயிர்களின் வாழ்க்கை வட்டங்கள், அவை சூழலோடு கொண்டுள்ள இடைவினைகள் என்பன தொடர்பான நடைமுறையில் உள்ளதும், விரிவானதுமான தகவல்களைப் பயன்படுத்துகின்றது. இத்தகவல்களையும், பயன்பாட்டில் உள்ள தீங்குயிர் கட்டுப்பாட்டு முறைகளையும் பயன்படுத்தி, தீங்குயிர்களினால் ஏற்படும் இழப்புக்களைச் சிக்கனமான முறையில் குறைப்பதோடு, இந்நடைமுறைகளால் மக்களுக்கும், சொத்துக்களுக்கும், சூழலுக்கும் ஏற்படக்கூடிய பாதிப்புக்களை கூடிய அளவு குறைப்பதும் ஒருங்கிணைந்த தீங்குயிர் மேலாண்மையின் நோக்கமாகும். 

இம் முறை, வேளாண்மைப் பகுதிகள், வீடுகள், கட்டிடங்கள், அவற்றின் சுற்றாடல்கள் போன்ற பல்வேறு இடங்களிலும், தீங்குயிர்களினால் ஏற்படக்கூடிய விரும்பத்தகாத விளைவுகளைக் குறைப்பதற்குப் பயன்படுகின்றது. ஒருங்கிணைந்த தீங்குயிர் மேலாண்மை முறையில், தீங்குயிர்களைக் கட்டுப்படுத்துவதற்குப் பொருத்தமான எந்த வழிமுறைகளையும் பயன்படுத்துவர். செயற்கை வேதிப்பொருட்களாலான தீங்குயிர்க்கொல்லிகளையும் உரிய அளவிலும், முறையிலும் பயன்படுத்துவதை இம்முறை தவிர்ப்பதில்லை.

## மேற்கோள்கள்

பகுப்பு:தீங்குயிர் மேலாண்மை
தீங்குயிர்

thumb|வண்டு ஒன்றின் குடம்பி பூச்சியியல் சேமிப்பில் உள்ள பூச்சி மாதிரியொன்றை அழிப்பதை இங்கே காணலாம்.
**தீங்குயிர்** அல்லது **பீடை** (Pest) என்பது, மனிதரினால், தீங்கானது அல்லது தேவையற்றது எனக் கருதப்படக்கூடிய இயல்புகளைக் கொண்ட ஏதாவது ஒரு உயிரினத்தைக் குறிக்கும். தீங்குயிர்கள் வேளாண்மைப் பயிர்களுக்கு இழப்பு ஏற்படுத்துதல், கால்நடைகளின் மீது ஒட்டுண்ணிகளாக இருத்தல், வீடுகளிலும், பிற கட்டிடங்களிலும் இருக்கும் உணவுப் பொருட்களையும் பிற பொருட்களையும் அழித்தல் அல்லது அவற்றுக்குப் பாதிப்பு ஏற்படுத்துதல், மனிதர்களுக்கு நோய் உண்டாக்கும் நுண்ணுயிர்களைக் கடத்துதல் போன்ற செயற்பாடுகளைத் செய்கின்றன. தீங்குயிர்களிற் பெரும்பாலானவை பூச்சிகளாக இருப்பினும், எலி, அகிழான், சில பறவைகள் போன்ற விலங்குகளும், பயிர்களிடையே வளரும் புல், பூண்டு முதலிய களைகளாகக் கருதப்படும் தாவரங்களும் தீங்குயிர்களாகக் கருதப்படுகின்றன. இவற்றுடன், பங்கசுக்கள், தீநுண்மங்கள் போன்றவையும் கூடத் தீங்குயிர்களாகக் கருதப்படுவது உண்டு.

ஒரே உயிரினம் சில சூழல்களில் தீங்குயிராகவும், வேறொரு சூழலில் பயனுள்ளதாகவும் இருக்க வாய்ப்புகள் உண்டு. பயிர்களிடையே வளரும்போது களைகளாகக் கருதப்பட்டு அகற்றப்படும் சில பூண்டுகள், வேறு சூழல்களில் மருந்துப் பொருட்களாகப் பயன்படுவது உண்டு. ஒரு சூழலில் தீங்கற்றவையாகக் காணப்படும் சில விலங்குகள், இன்னொரு சூழலில் பெரும் சூழலியல் தாக்கங்களை ஏற்படுத்தியதும் அறியப்பட்டுள்ளது.

## சில பொதுவான தீங்குயிர்கள்

* கரப்பான் பூச்சி
* எலி
* மூட்டைப் பூச்சி
* கொசு
* வீட்டு ஈ
* கறையான்
* எறும்பு
* வெட்டுக்கிளி

பகுப்பு:தீங்குயிர் மேலாண்மை
தோக்ரி மொழி

**தோக்ரி** (डोगरी or ڈوگرى) இந்தியாவின் ஜம்மு காசுமீர் மற்றும் பாக்கிஸ்தானில் 50 இலட்சம் பேரால் பேசப்படும் ஒரு மொழியாகும்​. இது ஒர் இந்திய-ஆரிய மொழி ஆகும். 2003 ஆம் ஆண்டில் இம்மொழியானது இந்தியாவின் 22 அலுவல் மொழிகளுள் ஒன்றாக அங்கீகரிக்கப்பட்டது. இம்மொழியைப் பேசுபவர்கள் *தோக்ராக்கள்* என அழைக்கப்படுகின்றனர். இம்மொழி *பகாரி* என பாக்கிஸ்தானின் பஞ்சாப் மாகாணத்தில் அழைக்கப்படுகிறது. இந்தியாவின் இமாச்சலப் பிரதேசம் மாநிலத்திலும், பஞ்சாப்பின் வடக்குப் பகுதியிலும் இம்மொழியைப் பேசுபவர்கள் வசிக்கின்றனர். இம்மொழியின் எழுத்து வடிவம் *தாக்ரி* (Takri) ஆகும். இது காஷ்மீர் பகுதியிலுள்ள *சாரதா* (Śāradā script) எழுத்து வடிவத்தை ஒத்தது.

## மேற்கோள்கள்

பகுப்பு:இந்திய மொழிகள்
பகுப்பு:மொழி
பகுப்பு:மொழிகள்
வாடகை

**வாடகை** என்பது, ஒருவர் இன்னொருவருக்குச் சொந்தமான சொத்தையோ, பொருளையோ தற்காலிகமாகக் குறிப்பிட்ட காலத்துக்குப் பயன்படுத்துவதற்காகக் கொடுக்கப்படும் கூலி ஆகும். தற்காலத்தில் பலவகையான பொருட்களும், சொத்துக்களும் வாடகைக்கு விடப்படுகின்றன. வணிகப் பயன்பாட்டுக்கான கட்டிடங்கள், வசிப்பதற்கான வீடுகள் முதல், அலுவலகச் சாதனங்கள், வீட்டுப் பயன்பாட்டுப் பொருட்கள், வண்டிகள், உடைகள், அணிகலன்கள் போன்றவற்றை வாடகைக்குப் பெற்றுக்கொள்ள முடியும்.

பொதுவாக, ஒரு சொத்தையோ பொருளையோ பணம் கொடுத்துச் சொந்தமாக வாங்குவதற்குத் தேவையான பண வசதி இல்லாதவர்கள் அவற்றை வாடகைக்கு எடுப்பது வழக்கம். எனினும், பண வசதி இருந்தாலும், குறித்த பொருளுக்கான நீண்டகாலத் தேவைகள் இல்லாதவிடத்து, குறுகிய காலத்துக்கு மட்டும் அவற்றை வாடகைக்கு எடுப்பதும் வழக்கம். 

## வாடகைக்கு எடுப்பதன் நன்மைகள்

குறுகிய காலத்துக்கு மட்டும் தேவைப்படக்கூடிய நிலங்கள், கட்டிடங்கள் முதலிய விலை கூடிய அசையாச் சொத்துக்களையும், வாங்குவதற்கு அதிக செலவு பிடிக்கக்கூடிய வண்டிகள், இயந்திரங்கள், அலுவலகப் பயன்பாட்டுப் பொருட்கள் போன்றவற்றையும் வாடகைக்கு எடுப்பதன்மூலம் வாங்குதல் விற்றல் முதலியவற்றுக்குத் தேவைப்படக்கூடிய நேரச் செலவு, வரிகள் முதலியவற்றுக்கான பணச்செலவு முதலியவற்றைக் குறைக்கலாம். அத்துடன் வணிகத் தேவைகள் தொடர்பில் விலை கொடுத்து வாங்குவதற்குத் தொடக்கத்தில் அதிக முதலீடு தேவைப்படும். வாடகைக்கு எடுப்பதன் மூலம் இதனைக் குறைத்து அப்பணத்தைப் பிற தேவைகளுக்குப் பயன்படுத்த முடியும். 

## இவற்றையும் பார்க்கவும்
* குத்தகை

பகுப்பு:பொருளியல்
அலுமினியம் கூட்டுத் தகடு

**அலுமீனியம் கூட்டுத் தகடு** (Aluminium composite panel) என்பது, இரண்டு மெல்லிய அலுமீனியத் தகடுகளை, உலோகமல்லாத நெகிழி போன்ற பொருளினால் ஆன மெல்லிய தகட்டின் இருபுறமும் ஒட்டி உருவாக்கப்படும் ஒரு தகட்டைக் குறிக்கும். இதேயளவு தடிப்புக் கொண்ட அலுமீனியம் அல்லது பிற உலோகத் தகடுகளை விட எடை குறைவான இத்தகடுகள் கட்டிடத் துறையிலும், விளம்பரப் பலகைகள் மற்றும் பிற அமைப்புக்களை உருவாக்குவதற்கும் பெரிதும் பயன்படுகின்றன. தற்காலக் கட்டிடங்கள் பலவற்றில் வெளிப் போர்வையாகப் பயன்படும் இத் தகடுகள் அக்கட்டிடங்களுக்குப் புதுமத் தோற்றத்தைக் கொடுக்கின்றன. வெளிப்புறப் போர்வையாக மட்டுமன்றி, கட்டிடங்களின் உட்புறத்தில் பிரிசுவர்கள், உட்கூரைகள் என்பன அமைக்கவும் இவை பயன்படுகின்றன.

இதன் வெளிப்புற அலுமீனியத் தகட்டுக்கு நெகிழியை அடிப்படையாகக் கொண்ட நிறப்பூச்சுக்களைப் பூசுவதன் மூலம் பல்வேறு நிறங்களையும், பரப்புத்தன்மையையும் கொண்ட கூட்டுத்தகடுகள் உற்பத்தி செய்யப்படுகின்றன.

## நன்மைகள்
அலுமீனியம் கூட்டுத் தகடுகள் நெளிவுகள் எதுவும் இன்றி மிகவும் மட்டமாக இருக்கும். இதே தன்மையைப் பெறுவதற்குத் திண்ம உலோகத் தகடுகள் கூடிய தடிப்பு உள்ளவையாக இருக்கவேண்டும். இந்த இயல்பு கெடாமலேயே இத்தகடுகளை மடித்தும், வளைத்தும், வெட்டியும் பல்வேறு வடிவங்களாக ஆக்கிக்கொள்ள முடியும். இவை எடை குறைவானவையாக இருப்பதால், இவற்றைத் தாங்குவதற்கு எளிமையான சட்டக அமைப்புக்களே போதுமானது. இதனால் செலவும் குறைவாக இருக்கும். ஒப்பீட்டளவில் வலிமையானது என்பதுடன், கூடிய கணத்தாக்கங்களைத் தாங்கக்கூடியது. காலநிலைத் தாக்கங்கள், உயர்ந்த வெப்பநிலை போன்றவற்றுக்கும் ஈடுகொடுக்கும் தன்மையும் இதற்கு உண்டு. அதிரும் தன்மை குறைவாக இருப்பதால் காற்றினால் அதிர்ந்து ஒலி எழுப்புவதில்லை. ஒப்பீட்டளவில் நல்ல வெப்பத் தடுப்புத்திறன் கொண்டது.

## உசாத்துணை

பகுப்பு:கட்டிடப் பொருட்கள்
பகுப்பு:அலுமினியம் சேர்மங்கள்
எட்டுக்காலியியல்

**எட்டுக்காலியியல்** (Arachnology) என்பது, எட்டுக்காலிகள் எனப்படும் சிலந்திகள், தேள்கள் மற்றும் அவை போன்ற பிற உயிரினங்களைப் பற்றிய ஒரு அறிவியல் ஆய்வுத்துறை ஆகும். ஆனால் உண்ணிகள், சிற்றுண்ணிகள் போன்றவற்றை எட்டுக்காலியியல் பொதுவாக உள்ளடக்குவதில்லை. இவற்றை ஆய்வு செய்யும் துறை மென்னுண்ணியியல் எனப்படுகின்றது.

## வகைப்பாடு
எட்டுக்காலியியல் ஆய்வாளர்கள் எட்டுக்காலியியலாளர் எனப்படுவர். இவர்களைச் சிலந்தி வல்லுனர்கள் எனவும் அழைப்பதுண்டு. எட்டுக்காலிகளை வகைப்படுத்துபவர்கள் இவர்களே ஆவர். ஏராளமான எட்டுக்காலி இனங்கள் இருப்பதனால், இவற்றை வகைப்படுத்துவது என்பது இலகுவான வேலை அல்ல. இரண்டு இனங்களைச் சேர்ந்த எட்டுக்காலிகள் ஒன்று போலவே தோற்றமளிக்கும் அதே வேளை, ஒரே இனத்தைச் சேர்ந்த எட்டுக்காலிகள் வேறுபட்ட இயல்புகளை வெளிப்படுத்துவதும் உண்டு. இத்தகைய வேளைகளில் மாதிரிகளை அறுத்து நுணுக்குக் காட்டியின் கீழ் ஆய்வு செய்வதன் மூலமே அவற்றின் ஒற்றுமை வேற்றுமைகளைத் தெளிவாகப் புரிந்துகொள்ள முடியும்.

கார்ல் அலெக்சாண்டர் கிளார்க் என்பவர் 250 ஆண்டுகளுக்கு முன், முதல் எட்டுக்காலி இனத்தை விபரித்ததன் பின்னர், இன்றுவரை ஏறத்தாழ 40,000 எட்டுக்காலி இனங்கள் விவரிக்கப்பட்டு உள்ளன. இன்னும் விவரிக்கப்படாத எண்ணிக்கை குறித்த தெளிவான தகவல்கள் இல்லை. எனினும், இது 200,000 வரை இருக்கலாம் எனச் சிலர் கூறுகின்றனர். அறிவியலாளர்கள், புதிய புதிய இனங்களைக் கள ஆய்வுகளின்போது கண்டு பிடிப்பது ஒருபுறம் இருக்கச் சேமிப்பகங்களிலும் ஏராளமான மாதிரிகள் ஆய்வு செய்து விவரிப்பதற்காகவும், வகைப்பாட்டுக்காகவும் காத்திருக்கின்றன. அருங்காட்சியகக் காப்பகங்களில் கானப்படும் 200 ஆண்டுகளுக்கு முந்திய மாதிரிகள் சில உருச்சிதைவுக்கு உள்ளானபோதும் கூட இன்னும் அடையாளம் காணப்படவில்லை.

எட்டுக்காலி இனங்கள் பல அணுகமுடியாத இடங்களில் வாழ்வதனால், அவற்றின் நடத்தைகளைக் கவனித்து ஆய்வு செய்வது மிகவும் கடினமானது. இதனால், பெரும்பாலும் இறந்த பூச்சிகளிலேயே ஆய்வுகள் மேற்கொள்ள முடிகிறது. இதனால் எட்டுக்காலிகளின் நடத்தை பற்றிய ஆய்வு புறக்கணிக்கபட்டே வருகின்றது.

## மேலும் காண்க
* பூச்சியியல்
## மேற்கோள்கள்

## வெளி இணைப்புகள்
* International Society of Arachnology
* Spider Myths: Spiders are Easy to Identify

பகுப்பு:விலங்கியல்
விலங்கின நடத்தையியல்

**நடத்தையியல்** (Ethology) அல்லது **விலங்கின நடத்தையியல்** என்பது விலங்கு இனங்களின் நடத்தை பற்றி அறிவியல் அடிப்படையில் ஆய்வு செய்யும் ஒரு துறை ஆகும். இது, விலங்கியலின் ஒரு துணைத்துறை.

வரலாற்றுக் காலம் முழுவதிலும் பல இயற்கையியலாளர்கள் விலங்கின நடத்தைகள் பற்றி ஆய்வு செய்திருந்தாலும், 1930 ஆம் ஆண்டில், டச்சு உயிரியலாளரான நிக்கோ டின்பெர்ஜென் (Nikolaas Tinbergen), ஆசுத்திரிய உயிரியலாளர் கான்ராட் லாரென்சு (Konrad Lorenz) ஆகியோரது ஆய்வுகளுக்குப் பின்னரே தற்கால நடத்தையியல் துறை தொடங்கியதாகக் கருதப்படுகிறது. இவர்கள் இருவருக்கும் 1973 ஆம் ஆண்டின் மருத்துவத்துக்கான நோபல் பரிசு வழங்கப்பட்டது. நடத்தையியல் கள ஆய்வுகளும், சோதனைக் கூட ஆய்வுகளும் இணைந்த ஒரு ஆய்வுத்துறை ஆகும். இது, நரம்பணுவியல், சூழலியல், கூர்ப்பு ஆகிய துறைகளுடன் வலுவான தொடர்புகளைக் கொண்டது. நடத்தையியலாளர்கள் பொதுவாக நடத்தை சார்ந்த வழிமுறைகள் தொடர்பிலேயே ஆர்வம் காட்டுகின்றனர். இவ்விடயத்தில் அவர்கள், ஒரு குறிப்பிட்ட விலங்கினக் குழுவை மட்டும் கவனத்தில் கொள்ளாமல், ஒன்றுக்கொன்று தொடர்பற்ற பல விலங்கினங்களின் ஒரு குறிப்பிட்ட வகையான நடத்தைகளை மட்டும் (எகா: தன்முனைப்பு நடத்தை) கவனத்தில் கொள்கின்றனர்.

## இவற்றையும் காண்க
* மேரி மிட்க்லி

## மேற்கோள்கள்

பகுப்பு:விலங்கின நடத்தையியல்
ஆனந்த் குமார்

**ஆனந்த் குமார்** (வயது 37), பீகார் மாநிலத்தின் பாட்னாவில் "கணிதத்திற்கான ராமானுஜன் பள்ளி" என்ற பெயரில் ஒரு கல்வித்திட்டத்தை நடத்தி வரும் கணித ஆசிரியர். 2002 முதல் இவர் நடத்தி வரும் **சூப்பர் 30** என்ற திட்டம் மூலம் பீகாரின் மிகவும் ஏழ்மையான, திறமையுள்ள 30 மாணவர்களைத் தேர்ந்தெடுத்து அவர்களை இந்திய தொழில்நுட்ப நிலைய நுழைவுத்தேர்வுக்கு ஆயத்தப்படுத்தி, ஒரு வருடத்திற்கான முழுச்செலவையும் ஏற்று, அதில் பெரும்பாலானவர்களை வெற்றிபெற வழிசெய்து வருகிறார். 2010- ஆம் ஆண்டு வரையில் 212 மாணவர்களை ஐ.ஐ.டீ. நுழைவுத்தேர்வில் வெற்றியடையச் செய்துள்ளார் இவர்.

## டைம் பத்திரிக்கையின் ஆசியாவில் சிறந்தவை
13 மே 2010, டைம் பத்திரிக்கை இதழில், ஆசியாவில் **மனதிற்குப் பிடித்தவற்றில் சிறந்தவை** என்ற பிரிவில் ஆனந்து குமாரின் சூப்பர் 30 திட்டம் சிறப்பிக்கப் பட்டுள்ளது.

## மேற்கோள்கள்

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:இந்திய சமூகசேவகர்கள்
பகுப்பு:இந்தியாவில் கல்வி
தேனீயியல்

**தேனீயியல்** (*Melittology*) என்பது, தேனீக்கள் பற்றி அறிவியல் அடிப்படையில் ஆய்வு செய்யும் ஒரு துறை. இது பூச்சியியலின் ஒரு துணைத்துறை ஆகும். சமூக முறைமைகளின் படிமலர்ச்சி பற்றி அறிந்து கொள்ளும் முயற்சியில் ஆய்வுப் பொருளாக தேனீக்களை எடுத்துக்கொள்வது உண்டு. வண்டுத் தேனீக்கள் தேனீக்கள் என சுமார் 20000 தேனீச் சிற்றினங்கள் உலகம் முழுவதும் காணபப்டுகின்றன.

## தேனீவளர்ப்பு சமூகம்
மெலிட்டாலஜிசுடுகள் மற்றும் ஏபியோலஜிசுடுகள் தேசிய மற்றும் சர்வதேச அளவில் பல அறிவியல் சமூகங்களால் சேவையாற்றப்படுகிறார்கள். தேனீக்கள் மற்றும் தேனீ வளர்ப்பு ஆராய்ச்சியை ஊக்குவிப்பதே இவற்றின் முக்கியப் பணியாகும்.

* பன்னாட்டுத் தேனீ ஆராய்ச்சி சங்கம்
* நியூசிலாந்து தேசிய தேனீ சங்கம்
* இங்கிலாந்து தேனீ வளர்ப்போர் சங்கம்
* செருமன் தேனீ வளர்ப்போர் சங்கம்
* அயர்லாந்து தேனீ வளர்ப்போர் சங்கங்களின் கூட்டமைப்பு

## தேனீவளர்ப்பு ஆய்விதழ்கள்/பத்திரிகைகள்
* எபிடாலஜி
* அமெரிக்கன் பீ ஜர்னல் (அமெரிக்க தேனீ ஆய்விதழ்)
* தேனீ வளர்ப்பு ஆராய்ச்சி இதழ்
* ஜர்னல் ஆப் மெலிட்டாலஜி (தேனிவளர்ப்பு ஆய்விதழ்)

## இதனையும் காண்க
* அந்தோபிலா
* தேனீ
* தேனீ வளர்ப்பு
* பூச்சியியல்
* வெசுபிடே
* தேனீக்களின் நடனம்

## மேற்கோள்கள்

பகுப்பு:விலங்கியல்
பகுப்பு:தேனீக்கள்
நத்தையினவியல்

**நத்தையினவியல்** என்பது, முதுகுநாணிலி விலங்கியலின் ஒரு பிரிவு ஆகும். இது, விலங்கு இராச்சியத்தின் கணுக்காலிகள் தொகுதிக்கு அடுத்தபடியாக இரண்டாவது பெரிய தொகுதியான மெல்லுடலிகள் பற்றி ஆய்வு செய்கிறது. நத்தையினவியலின் ஒரு பகுதியான சிப்பியோட்டியல் மெல்லுடலிகளின் புற ஓடுகள் பற்றி ஆய்வு செய்கிறது.

நத்தையினவியலின் ஆய்வுத்துறை வகைப்பாட்டியல், சூழலியல், கூர்ப்பு என்பவற்றை உள்ளடக்குகின்றது. பயன்பாட்டு நத்தையினவியலில், மருத்துவம், கால்நடை மருத்துவம், வேளாண்மை ஆகிய துறைகள் சார்ந்த பகுதிகள் உள்ளடங்குகின்றன.

தொல்லியல், குறிப்பிட்ட ஒரு பகுதியின் தட்பவெப்பப் படிமலர்ச்சி, அப்பகுதியின் பயன்பாடு என்பவை பற்றிப் புரிந்துகொள்வதற்கு, நத்தையினவியலைப் பயன்படுத்துகின்றது.

1794 ஆம் ஆண்டில் மெல்லுடலிகள் தொடர்பான முதல் தொகுப்பு வெளியிடப்பட்டது. 1868 ஆம் ஆண்டில் செருமன் நத்தையினவியல் கழகம் தொடங்கப்பட்டது.

பகுப்பு:விலங்கியல்
தொல்விலங்கியல்

**தொல்விலங்கியல்** (Paleozoology) என்பது, தொல்லுயிரியல் துறையின் ஒரு பகுதியாகும். இது, நிலவியல் அல்லது தொல்லியல் சூழல்களில் இருந்து பல்கல விலங்குகளின் எஞ்சிய பகுதிகளை மீட்டெடுப்பதிலும், அவ்வாறு பெறப்படும் புதைபடிவங்களைப் பயன்படுத்தி, வரலாற்றுக்கு முந்திய சூழல்களையும், பண்டைக்காலச் சூழ்நிலை மண்டலங்களையும் மீளுருவாக்கம் செய்வதிலும் ஈடுபடுகின்றது.

பகுப்பு:விலங்கியல்
எலி (சீன சோதிடம்)

thumb|250px
**எலி** சீன சோதிடத்தின் முதல் குறி ஆகும். 1924, 1936, 1948, 1960, 1972, 1984, 1996, 2008, 2020, 2032 ஆகிய வருடங்கள் எலி வருடங்கள் ஆகும். இந்த வருடத்தில் பிறந்தவர்கள் வசீகரமும், போராடும் குணமும் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.

## பெயர்க்காரணம்

புத்தர் முக்தி அடைந்து இந்த உலகை விட்டுச்செல்லும் போது, இந்த உலகில் உள்ள அனைத்து விலங்குகளையும் சந்திக்க வேண்டி அழைப்பு விடுத்தார். இந்த கூட்டம் நடக்கவிருந்த முந்தைய நாள் பூனை தனது நண்பனான எலியிடம் கூட்டம் பற்றி கூறிவிட்டு, காலையில் முதலில் எழுபவர் மற்றவரை எழுப்ப வேண்டும் என்று முடிவு செய்து விட்டு தூங்கச்சென்றது. மறுநாள் காலையில் எழுந்த எலி, தான் மட்டுமே முதலில் செல்ல எண்ணி பூனையை எழுப்பாமல் தனியே சென்றது. இவ்வாறு கூட்டத்திற்கு முதலில் சென்ற எலியையே புத்தர் முதல் வருடத்திக்கான சின்னமாக்கினார். இதன் பிறகு கூட்டத்திற்கு எருது, புலி, முயல், டிராகன், பாம்பு, குதிரை, ஆடு, குரங்கு, சேவல், நாய், பன்றி ஆகியவை வரிசையாக வந்தன. தாமதமாக விழித்த பூனை கூட்டம் நடந்த இடத்திற்கு வந்த போதுதான், அங்கு கூட்டம் எற்கனவே முடிந்துவிட்டதை அறிந்தது. அன்று முதல் எலி பூனைக்கு பகையாகியது.

இது எலி, முதல் வருடச்சின்னமாக வந்ததின் காரணமாக சீனாவில் கூறப்படும் கதை ஆகும்.

## இயல்புகள்

## இராசி அம்சங்கள்

## எலி வருடத்தைய பிரபலங்கள்

* மு. கருணாநிதி 
* செ. செயலலிதா
* சி.வி. ராமன்
* எசு. இராதாகிருட்டினன்
* இராகேசு சர்மா
* ஏமாமாலினி
* சவுரவ் கங்குலி
* முத்தையா முரளிதரன்
* நாமக்கல் கவி
* இராச் கபூர்
* வில்லியம் சேக்சுபியர்
* சார்ச் வாசிங்க்டன்
* உல்ப்காங்க் மோசார்ட்
* இளவரசர் சார்லசு
* லியோ டால்சுடாய்
*சையத் ரியாசுதீன்

## எலி வருடத்தில் உதயமான நாடுகள்

* செருமனி
* ஆசுத்ரியா
* சுவீடன்
* ஐசுலாந்து
* நெதர்லாந்து
* தாய்லாந்து
* பிரேசில்
* கொலம்பியா
* பொலினீசியா

## இதையும் பார்க்கவும்

* சீன சோதிடம்

## உசாத்துணை

* சீன விலங்கு ஜோதிடம் - சித்ரா சிவகுமார்

## வெளி இணைப்புகள்

* Astrohoroscopes.com - Rat
* Astrology.com - Rat 
* Chinavoc.com - The Five Types of Mouse 
* Chinese Culture Centre of San Francisco - Rat 
* Go to Horoscope - Rat
* Rainfall.com - Rat 
* Tarot.com - Rat
* Yahoo! Astrology - Daily Overview 
* Rat/Mouse compatibility page 
* Chinese Zodiac 

பகுப்பு:சீன சோதிடம்
எருது (சீன சோதிடம்)

thumb|250px
**எருது** சீன சோதிடத்தின் இரண்டாவது குறி ஆகும். 1925, 1937, 1949, 1961, 1973, 1985, 1997, 2009, 2021, 2033 ஆகிய வருடங்கள் எருது வருடம் ஆகும். இந்த வருடத்தில் பிறந்தவர்கள் உழைப்பாளிகளாகவும், மிகுந்த தன்னம்பிக்கை உடையவர்களாகவும், கோபம் கொண்டவர்களாகவும் இருப்பார்கள் என்பது சீன சோதிடத்தின் கணிப்பு ஆகும்.

## பெயர்க்காரணம்

ஒரு காலத்தில் முதல் வருடக்குறியாக யார் வருவது என்பதில் விலங்குகளிடையே மோதல் ஏற்பட்டது. இதற்கு தீர்வாக கடவுள் ஒரு ஆற்றை கடக்கும் போட்டி வைத்தார். இதில் எலி தந்திரமாக எருதின் முதுகில் மறைந்து கொண்டு சவாரி செய்தது. ஆற்றின் மறு கரையை எருது அடைந்ததும், அதர்க்கு முன்பாகவே எலி கரையில் குதித்து வெற்றி பெற்றது. இதனால் எருது இரண்டாவதாக வந்ததாக அறிவிக்கப்பட்டு, இரண்டாவது வருடச்சின்னமானது.

எருது சீன சோதிடத்தின் இரண்டாவது குறியாக வந்ததன் காரணமாக, சீனாவில் கூறப்படும் கதை இது.

## இயல்புகள்

## இராசி அம்சங்கள்

## எருது வருட பிரபலங்கள்

* நீலம் சஞ்சீவ ரெட்டி
* லியாண்டர் பயசு
* ரமேசு கிருட்டினன்
* சச்சின் தெண்டுல்கர்
* தினேசு கார்த்திக்
* கோமி சகாங்கிர் பாபா
* கிருத்திக் ரோசன்
* ஐசுவர்யா ராய் பச்சன்
* நெப்போலியன் போனபர்ட்
* வால்ட் டிசுனி
* ரிச்சர்ட் நிக்சன்
* சார்லி சாப்ளின்

## எருது வருடத்தில் உதயமான நாடுகள்

* இந்தியா
* சுவிட்சர்லாந்து
* கியூபா
* யேமன்
* பின்லாந்து
* உக்ரைன்

## இதையும் பார்க்கவும்

* சீன சோதிடம்

## உசாத்துணை

* சீன விலங்கு ஜோதிடம் - சித்ரா சிவகுமார்

## வெளி இணைப்புகள்

* Ox compatibility page 
* Chinese Zodiac 

பகுப்பு:சீன சோதிடம்
புலி (சீன சோதிடம்)

thumb|259px
**புலி** சீன சோதிடத்தின் மூன்றாவது குறி ஆகும். 1926, 1938, 1950, 1962, 1974, 1986, 1998, 2010, 2022, 2034 ஆகிய வருடங்கள் புலி வருடம் ஆகும். இந்த வருடத்தில் பிறந்தவர்கள் சுறுசுறுப்பும், வசீகரமும், அதிகார குனமும் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.

## பெயர்க்காரணம்

ஒரு காலத்தில் முதல் வருடக்குறியாக யார் வருவது என்று விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி தந்திரமாக முதல் இடத்திலும், எருது இரண்டாவது இடத்துலும் வந்தது. வலுவான பிராணியாக இருந்தாளும், ஆற்றின் வேகம் அதிகமாக இருந்ததால் புலியால் மூன்றாவது இடத்திர்க்கே வர முடிந்தது. இதனால் புலியை கடவுள் மூன்றாவது வருடக்குறியாக அறிவித்தார்.

புலி மூன்றாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.

## இயல்புகள்

## இராசி அம்சங்கள்

## புலி வருடத்தைய பிரபலங்கள்

* தேவநேயப் பாவாணர்
* இராசாசி
* இரசினிகாந்த்
* ஃசானகி
* விசய்
* மகேசு பூபதி
* சானியா மிர்சா
* கார்ல் மார்க்சு
* மர்லின் மன்றோ
* மார்கோ போலோ
* இரண்டாம் எலிசபெத்
* டாம் குரூசு

## புலி வருடத்தில் உதயமான நாடுகள்

* சோவியத் யூனியன்
* ரோமானியா
* எசுப்பானியா
* துருக்கி
* எல் சால்வடோர்
* வட கொரியா

## இதையும் பார்க்கவும்

* சீன சோதிடம்

## உசாத்துணை

* சீன விலங்கு ஜோதிடம் - சித்ரா சிவகுமார்

## வெளி இணைப்புகள்

* Go To Horoscope
* Tarot.com profile
* Tiger compatibility page 
* Chinese Zodiac 
* Year of the Tiger
* Chinese: Year of the Tiger 
* The Tiger 

பகுப்பு:சீன சோதிடம்
முதனியியல்

**முதனியியல்** அல்லது **முதனிலை விலங்கியல்** என்பது முதல் நிலை விலங்குகளைப் பற்றி ஆயும் துறையாகும். இத்துறை சார்ந்த வல்லுனர்களை உயிரியல், மானிடவியல், உளவியல் மற்றும் பல துறைகளில் காணமுடியும். இத்துறை, *[[ஓமோ]]* பேரினத்தை, சிறப்பாக *[[ஓமோ சப்பியன்]]களை* இயற்பிய மானிடவியலின் ஒரு கிளைத்துறை ஆகும். இத்துறை மனித இன மூதாதைகளான மனிதக் குரங்குகளை ஒத்த இனங்களை ஆய்வு செய்யும் துறையுடனும் பொதுவான ஆய்வுப்பரப்பைக் கொண்டுள்ளது.

தற்கால முதனியியல் பெருமளவு பல்வகைமைத் தன்மை கொண்ட ஒரு அறிவியல். இது, முதனிலை விலங்கு மூதாதைகளின் உடற்கூற்றியல் ஆய்வுகள், முதனிலை விலங்குகளை அவற்றின் வாழிடங்களில் கவனித்துச் செய்யும் கள ஆய்வு, விலங்கு உளவியல் சோதனைகள், மனிதக்குரங்கு மொழி போன்ற பலவற்றை உள்ளடக்குகின்றது. இவ்வாய்வுகள், மனிதனுடைய அடிப்படை நடத்தைகள், அவற்றின் தொன்மையான மூலங்கள் தொடர்பான பல தகவல்களை வெளிப்படுத்தியுள்ளன.

## துறைகள்
முதனியியல், அதனைத் தொடங்கியவர்களின் பண்பாட்டுப் பின்புலத்தில் இருந்து உருவான பல வேறுபாடான துறைகளைக் கொண்டுள்ளது. உண்மையில் இத்துறையேகூட உலகின் பல்வேறு பகுதிகளில் வெவ்வேறு விதமாகக் கையாளப்பட்டு வருவதைக் காணலாம். இவை வேறுபட்ட அணுகுமுறைகள், கோட்பாடுகள், வழிமுறைகள் போன்றவற்றை, மனிதரல்லாத முதனிலை விலங்குகளினதும், அவை மனிதருடன் கொண்டுள்ள தொடர்புகள் குறித்தும் ஆய்வு செய்வதற்குப் பயன்படுத்துகின்றன.

முதனியியல் துறையில் காணப்படும் முக்கிய துறைகளில் மேற்கத்திய முதனியியல், சப்பானிய முதனியியல் என்பவையும் அடங்கும். இவ்விரு துறைகளுக்கும் இடையிலான வேறுபாடுகள், இவற்றின் உருவாக்கத்தின் போது காணப்பட்ட தனித்துவமான பண்பாடு, மெய்யியல் நோக்கு என்பவற்றினால் உருவானவை. முதனியியலின் இவ்விரு பிரிவுகளும், பல ஒத்த கொள்கைகளை அடிப்படையாகக் கொண்டிருந்தபோதும், ஆய்வுக்குரிய இடங்களும், தரவுகளைப் பெறுவதற்கான வழிமுறைகளும் பெரிதும் வேறுபடுகின்றன.

பகுப்பு:விலங்கியல்
முயல் (சீன சோதிடம்)

thumb|250px
**முயல்** சீன சோதிடத்தின் நான் காவது குறி ஆகும். 1927, 1939, 1951, 1963, 1975, 1987, 1999, 2011, 2023, 2035 ஆகிய வருடங்கள் முயல் வருடம் ஆகும். இந்த வருடத்தில் பிறந்தவர்கள் அமைதியும், கலை நயமும், நீண்ட ஆயுளும் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.

## பெயர்க்காரணம்

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி ஆகியவற்றை தொடர்ந்து முயல் நான் காவதாக வந்தது. வலு குறைவான பிராணியாக இருந்தபோதும், ஆற்றின் குறுக்கே இருந்த பாறைகள் மற்றும் மரக்கட்டைகள் ஆகியவற்றின் மீது தாவித்தாவியே சுலபமாக முயல் நான்காவது இடத்திர்க்கு வந்தது. இதனால் முயலை கடவுள் நான்காவது வருடக்குறியாக அறிவித்தார். 

முயல் நான்காவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.

## இயல்புகள்

## இராசி அம்சங்கள்

## முயல் வருடத்தைய பிரபலங்கள்

* அவிநாசலிங்க செட்டியார்
* பாரதிதாசன்
* கண்ணதாசன்
* பீர்பால் சகனி
* காமராசர்
* பெரியார்
* சிவாசி கணேசன்
* சூர்யா
* யேசுதாசு
* சாகிர் உசேன்
* ஆல்பர்ட் ஐன்சுடைன்
* பதினான்காம் பெனடிக்
* டேவிட் பெக்காம்
* டைகர் உட்சு

## முயல் வருடத்தில் உதயமான நாடுகள்

* ஓமன்
* இராக்
* மலேசியா
* குரோசியா
* சிலி
* சிரியா

## இதையும் பார்க்கவும்

* சீன சோதிடம்

## உசாத்துணை

* சீன விலங்கு ஜோதிடம் - சித்ரா சிவகுமார்

## வெளி இணைப்புகள்
 
* Another Rabbit zodiac site
* Tarot.com profile
* Rabbit Chinese Star sign 
* Rabbit compatibility page 
* Chinese Zodiac 

பகுப்பு:சீன சோதிடம்
குதிரை (சீன சோதிடம்)

**குதிரை**சீன சோதிடத்தின் ஏழாவது குறி ஆகும். 1930, 1942, 1954, 1966, 1978, 1990, 2002, 2014, 2026, 2038 ஆகிய வருடங்கள் குதிரை வருடம் ஆகும். இந்த வருடத்தில் பிறந்தவர்கள் புத்திசாலித்தனம்,பிடிவாதம் மற்றும் பல்திறன் தன்மை கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.

## பெயர்க்காரணம்

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். போட்டியின் தொடக்கத்தில் எலி, எருது, புலி, முயல், டிராகன் ஆகியவற்றை தொடர்ந்து குதிரை ஆறாவதாக வந்தது. இறுதியில் கரையை நெருங்கும் நேரத்தில் இதன் குழம்பில் இருந்து பாம்பு ஒன்று வெளிப்பட்டது. இதனால் குதிரை பயந்து சற்று பின்வாங்கிய நேரத்தில், பாம்பு முந்திக்கொண்டு ஆறாவதாக கரையை அடைந்தது. ஏழாவதாக கரையை அடைந்த குதிரையை கடவுள் ஏழாவது வருடக்குறியாக அறிவித்தார். 

குதிரை ஏழாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.

## இயல்புகள்

## இராசி அம்சங்கள்

## குதிரை வருடத்தைய பிரபலங்கள்

*பாரதியார்
*பாலமுரளி கிருட்டினா
*இந்திரா காந்தி
*சங்கர் தயாள் சர்மா
*பட்டுக்கோட்டை கல்யாணசுந்தரம்
*ஆர். கே. நாராயணன்
*சிவசங்கரி
*கமல்காசன்
*அமிதாப் பச்சன்
*கிளின்ட் ஈசுடுவுட்
*ஃகாரிசன் போர்ட்
*சனட் சாக்சன்
*மைக் டைசன்
*டேட்டி ரூசுவெல்ட் 
*வாரன் பபெட்

## குதிரை வருடத்தில் உதயமான நாடுகள்

*போர்த்துக்கல்
*மெக்சிகோ
*தென் ஆப்பிரிக்கா
*இசுரேல்
*டொமினிக்கன் குடியரசு
*பாகிசுத்தான்

## இதையும் பார்க்கவும்

*சீன சோதிடம்

## உசாத்துணை

*சீன விலங்கு ஜோதிடம் - சித்ரா சிவகுமார்

## வெளி இணைப்புகள்

*Tarot.com profile 
*Zodiac 
*Horse compatibility page 
*Chinese Zodiac 

பகுப்பு:சீன சோதிடம்